pythainlp/thai_wikipedia_clean_20230101 huggingface dataset:
กึลนุช ซุลตันเสด็จพระราชสมภพใน ค.ศ. 1642 ที่เมืองเรธิมโน ครีตในสมัยสาธารณรัฐเวนิส เดิมพระองค์มีพระนามว่า Eumenia Voria (Ευμενία Βόρια) และมีเชื้อสายกรีก เป็นบุตรีของนักบวชประจำคริสตจักรกรีกออร์ทอดอกซ์ พระองค์ถูกฝ่ายออตโตมันจับกุมในช่วงที่มีการรุกรานครีตใน ค.ศ. 1645
กึลนุช ซุลตันเสด็จสวรรคตในวันที่ 6 พฤศจิกายน ค.ศ. 1715 ที่อิสตันบูลในรัชสมัยอาห์เหม็ดที่ 3 พระราชโอรสของพระองค์ ไม่นานก่อนจุดเริ่มต้นยุคแห่งความเจริญรุ่งเรืองและความสงบสุขที่นักประวัติศาสตร์ตุรกีเรียกว่า ยุคทิวลิป พระศพของพระองค์ถูกฝังในสุสานที่เปิดโล่งใกล้มัสยิดที่พระองค์ทิ้งมรดกให้สร้างที่อึสคือดาร์ในอิสตันบูลฝั่งอานาโตเลีย ซึ่งมีชื่อว่ามัสยิดเยนีวาลีเด
พระองค์สมรสกับเมห์เหม็ดที่ 4 และมีพระโอรส 2 พระองค์ และพระธิดา 4 พระองค์:
เอเชียนอินดอร์และมาร์เชียลอาตส์เกมส์ 2025
เอเชียนอินดอร์และมาร์เชียลอาตส์เกมส์ 2025  หรือที่รู้จักกันอย่างเป็นทางการในชื่อ เอเชียนอินดอร์และมาร์เชียลอาตส์เกมส์ ครั้งที่ 7  และรู้จักกันในอีกชื่อหนึ่งว่า รียาด 2025 เป็นการแข่งขันกีฬาหลายประเภททั่วเอเชียของประเภทกีฬาในร่มและศิลปะการต่อสู้ที่มีกำหนดจะจัดขึ้นที่กรุงริยาด ซึ่งจะเป็นครั้งแรกที่ประเทศซาอุดีอาระเบียถูกกำหนดให้เป็นเจ้าภาพจัดการแข่งขันของโอซีเอและจะเป็นการทดสอบสำหรับการจัดแข่งขันเอเชียนเกมส์ 2034
เมื่อวันที่ 21 พฤศจิกายน พ.ศ. 2564 สภาโอลิมปิกแห่งเอเชียประกาศว่า ประเทศซาอุดีอาระเบียจะเป็นเจ้าภาพจัดการแข่งขันกีฬาเอเชียนอินดอร์และมาร์เชียลอาตส์เกมส์ 2025
สนามกีฬาอะห์มัด บิน อะลี
สนามกีฬาอะห์มัด บิน อะลี (, อักษรโรมัน: "Malʿab ʾAḥmad bin ʿAliyy"; ) หรือรู้จักกันแพร่หลายในชื่อ สนามกีฬาอัรร็อยยาน  เป็นสนามกีฬาอเนกประสงค์ในเมืองอัรร็อยยาน ประเทศกาตาร์ โดยใช้สำหรับการแข่งขันฟุตบอลเป็นหลัก และเป็นที่ตั้งของสโมสรกีฬาอัรร็อยยานและสโมสรกีฬาอัลเคาะร็อยฏียาต สนามแห่งนี้ตั้งชื่อตามอะห์มัด บิน อะลี อัษษานี เจ้าผู้ครองรัฐกาตาร์ระหว่างปี พ.ศ. 2503 ถึง พ.ศ. 2515 สนามกีฬาเดิมสร้างขึ้นในปี พ.ศ. 2546 มีความจุที่นั่ง 21,282 ที่นั่ง เป็นหนึ่งในสนามที่ใช้จัดการแข่งขันเอเชียนเกมส์ 2006 ซึ่งถูกรื้อถอนในปี พ.ศ. 2558 เพื่อสร้างสนามกีฬาอัรร็อยยานแห่งใหม่ที่มีความจุ 45,000 ที่นั่ง
สนามอยู่ห่างจากโดฮาเมืองหลวงของประเทศไปทางตะวันตกประมาณ 20 กิโลเมตร
สนามกีฬาอัรร็อยยานเป็นหนึ่งในแปดสนามที่ใช้ในการแข่งขันฟุตบอลโลก 2022 ที่ประเทศกาตาร์
สนามกีฬาอะห์มัด บิน อะลี หลังเดิมถูกรื้อลงในปี พ.ศ. 2558 เพื่อดำเนินการสร้างสนามกีฬาอัรร็อยยานแห่งใหม่ โดยร้อยละ 90 ของเศษหินหรืออิฐที่เกิดจากการรื้อถอนสนามเดิมคาดว่าจะถูกนำมาใช้ซ้ำสำหรับการสร้างสนามใหม่ หรือใช้ในโครงการศิลปะสาธารณะ
การก่อสร้างสนามแห่งใหม่เริ่มต้นขึ้นเมื่อต้นปี พ.ศ. 2559 ดำเนินการโดยการร่วมทุนระหว่างบริษัทอัลบะลาฆ (Al-Balagh) และบริษัทลาร์เซน แอนด์ ทูวโบร (Larsen &amp; Toubro) หลังฟุตบอลโลกจบลง สนามจะปรับลดจำนวนที่นั่งเหลือ 21,000 ที่นั่ง สนามกีฬาแห่งใหม่นี้สร้างขึ้นสำหรับการแข่งขันฟุตบอลโลก 2022 ซึ่งกาตาร์เป็นเจ้าภาพ
การปรับปรุงใหม่รวมถึงเปลือกอาคารที่เป็นสื่อการจัดแสดง (media facade) ขนาดใหญ่พร้อมแผ่นผืนสังเคราะห์ที่จะทำหน้าที่เป็นหน้าจอสำหรับการฉายภาพ ข่าว โฆษณา แจ้งผลข้อมูลการแข่งขันกีฬาตามเวลาจริง ความจุของสนามเพิ่มขึ้นเป็น 40,740 ที่นั่ง โดยอัฒจันทร์มีหลังคาคลุมทุกที่นั่ง
พิธีเปิดสนามกีฬามีขึ้นในวันที่ 18 ธันวาคม พ.ศ. 2563 ซึ่งเป็นวันชาติกาตาร์ และตรงกับสองปีก่อนที่ประเทศจะเป็นเจ้าภาพจัดการแข่งขันฟุตบอลโลก 2022 รอบสุดท้ายในปี พ.ศ. 2565 ซึ่งสนามแห่งนี้เป็นหนึ่งในสองสนามที่ใช้สำหรับการแข่งขันฟุตบอลชิงแชมป์สโมสรโลก 2020
สนามกีฬาแห่งนี้ใช้จัดการแข่งขันฟุตบอลอาหรับคัพ 2021 ในปี พ.ศ. 2564 จำนวนสี่นัด
ฟุตบอลโลก 2022 ในสนามอะห์มัด บิน อะลี.
สนามแห่งนี้ใช้จัดการแข่งขันฟุตบอลโลก 2022 จำนวนเจ็ดนัด
จิตอาสาพระราชทาน
จิตอาสาพระราชทาน หรือเดิมรู้จักกันในนามว่า จิตอาสาพระราชทาน 904 วปร. เป็นโครงการในพระราชดำริของพระบาทสมเด็จพระวชิรเกล้าเจ้าอยู่หัว โครงการก่อตั้งขึ้นเมื่อปี พ.ศ. 2560 เพื่อให้ประชาชนมีความสมัครสมานสามัคคี และแสดงความสำนึกในพระมหากรุณาธิคุณของพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยโครงการมีศูนย์อำนวยการใหญ่บริเวณที่ตั้งเดิมของสวนสัตว์ดุสิต
ในระยะเริ่มแรก ทรงมีพระราชปณิธานให้บำเพ็ญประโยชน์พื้นที่ชุมชนรอบพระราชวังดุสิต ซึ่งมีหน่วยราชการในพระองค์และประชาชนเป็นจิตอาสา โดยมีคำขวัญว่า "เราทำความ ดี ด้วยหัวใจ" ต่อมา มีการรับสมัครจิตอาสาพระราชทานในช่วงพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร เพื่อปฏิบัติงานอำนวยความสะดวก 8 ประเภท ได้แก่ งานดอกไม้จันทน์, งานประชาสัมพันธ์, งานโยธา, งานขนส่งเพื่อความปลอดภัยของประชาชน, งานบริการประชาชน, งานแพทย์, งานรักษาความปลอดภัย, และงานจราจร จิตอาสาพระราชทานมีบทบาทในหลายเหตุการณ์สำคัญ อย่างปฏิบัติการค้นหาและกู้ภัยถ้ำหลวง โดยทรงพระกรุณาโปรดเกล้าฯ จัดโรงครัวพระราชทาน โดยมีประชาชนจิตอาสาร่วมช่วยเหลือ และการระบาดทั่วของโควิด-19 ในประเทศไทย จิตอาสาพระราชทานได้มอบสิ่งของและเวชภัณฑ์ในแต่ละพื้นที่
จิตอาสาพระราชทานตามพระบรมราโชบายมี 3 ประเภท ได้แก่ จิตอาสาพัฒนา, จิตอาสาภัยพิบัติ, และจิตอาสาเฉพาะกิจ เพื่อเป็นการพัฒนาท้องถิ่นของแต่ละชุมชนให้มีคุณภาพชีวิต เป็นการเฝ้า ตรวจ เตือน หรือเตรียมการรองรับภัยพิบัติ และปฏิบัติในงานพระราชพิธี หรือการรับเสด็จในวโรกาสสำคัญ ในเดือนพฤศจิกายน พ.ศ. 2565 มีจิตอาสาพระราชทานราว 6.9 ล้านคน
จิตอาสาพระราชทานถูกวิพากษ์วิจารณ์ว่ามีลักษณะเหมือนกับกองเสือป่าในรัชสมัยของพระบาทสมเด็จพระมงกุฎเกล้าเจ้าอยู่หัวและลูกเสือชาวบ้าน เดวิด สเตร็คฟัสส์ นักวิชาการ กล่าวว่า "โครงการนี้อาจเป็นความพยายามของพระองค์ในการสร้างฐานอำนาจที่แยกออกมาจากกองทัพ เพื่อพยายามนำพาประเทศไทยไปสู่ราชาธิปไตยใต้รัฐธรรมนูญอย่างเป็นประชาธิปไตย" ในส่วนของบุคลากร มีกรณีเรื่องอื้อฉาวของจิตอาสาพระราชทานอย่างประสิทธิ์ เจียวก๊ก ในเรื่องของฉ้อโกงประชาชน และธิติสรรค์ อุทธนผลในเรื่องร่วมกันฆ่าผู้อื่นโดยทรมาน ในเวลาต่อมา ศูนย์อำนวยการใหญ่ฯ ได้มีคำสั่งให้ทั้งสองพ้นสภาพจิตอาสาพระราชทาน
ฮิมาริ โนอิฮาระ
หรือเรียกชื่อสั้น ๆ ว่าฮิมาริ เธอเป็นตัวละครจากซีรีส์มังงะเรื่อง"ภูตจี๊ดฮิมาริ" ที่สร้างโดยมิลาน มัททร่า เธอยังปรากฏตัวในอนิเมะโดยให้เสียงพากย์โดยอามิ โคชิมิสุ การออกแบบตัวละครของฮิมาริถูกสร้างขึ้นแบบง่าย ๆ แต่มิลานก็มัวแต่จมอยู่กับเรื่องอื่น เช่นการตั้งชื่อนางเอกในเรื่อง ฮิมาริแสดงเป็นบาเกะเนโกะหรือแมวปีศาจ ซึ่งเป็นวิญญาณญี่ปุ่นประเภทหนึ่งที่เรียกว่าโยไก
ต้วน ซู่อิง
ต้วน ซู่อิง (段素英) เป็จักรพรรดิที่ 6 แห่งอาณาจักรต้าหลี่ เป็นพระโอรสของต้วน ซู่ซุ่น ทรงครอง ราชย์ช่วงปี พ.ศ. 1529–1552 (ค.ศ. 986–1009)
ต้วน ซู่เหลียน
ต้วน ซู่เหลียน (段素廉) เป็จักรพรรดิที่ 7 แห่งอาณาจักรต้าหลี่ เป็นพระโอรสของต้วน ซู่อิง ทรงครอง ราชย์ช่วงปี พ.ศ. 1552–1565 (ค.ศ. 1009–1022)
ต้วน ซู่หลง
ต้วน ซู่หลง (段素隆) เป็จักรพรรดิที่ 8 แห่งอาณาจักรต้าหลี่ เป็นหลานชายของต้วน ซู่อิง ทรงครอง ราชย์ช่วงปี พ.ศ. 1565–1569 (ค.ศ. 1022–1026)
ต้วน ซู่เจิน
ต้วน ซู่เจิน (段素真) เป็นจักรพรรดิที่ 9 แห่งอาณาจักรต้าหลี่ เป็นพระโอรสของต้วน ซู่ทง(段素通) ทรงครอง ราชย์ช่วงปี พ.ศ. 1569–1584 (ค.ศ. 1026–1041)
นีนตเวยูออง
นีนตเวยูออง (, อ่าน "นีน-ตเวยูออง"; เกิด 24 สิงหาคม พ.ศ. 2539) ชื่อเล่น นีน เป็นนางแบบและนางงามชาวพม่า ได้รับตำแหน่งมิสยูนิเวิร์สเมียนมา 2018 และเป็นตัวแทนของประเทศพม่าสำหรับการประกวดนางงามจักรวาล 2018
นอกจากนี้นีนตเวยูอองร่วมแสดงในละครโทรทัศน์ไทยเรื่อง "จากเจ้าพระยาสู่อิรวดี" (2565) ออกอากาศทางช่องไทยพีบีเอส
นีนตเวยูอองเกิดที่เมืองเมะทีลา ภาคมัณฑะเลย์ ประเทศพม่า เธอมีบิดาเป็นชาวไทใหญ่ ส่วนมารดาเป็นชาวพม่า ต่อมาครอบครัวย้ายไปเมืองแรชา เมืองเล็ก ๆ ทางตอนใต้รัฐฉาน ครั้นเธอเข้าสู่ระดับมัธยมศึกษาจึงย้ายไปเรียนที่โรงเรียนมัธยมศึกษาตอนปลายที่ 1 ท่าขี้เหล็ก และอาศัยอยู่ที่เมืองท่าขี้เหล็ก ใกล้พรมแดนอำเภอแม่สายของประเทศไทย ซึ่งที่นั่นทำให้เธอสามารถใช้ภาษาไทยได้อย่างคล่องแคล่ว และทำให้เธอเห็นโลกกว้างมากกว่าที่เคยเห็น เธอสำเร็จการศึกษาระดับปริญญาตรีสาขาวิทยาศาสตร์การพยาบาล มหาวิทยาลัยเชียงตุง
การประกวดนางงาม.
นีนตเวยูอองเข้าร่วมการประกวดมิสยูนิเวิร์สเมียนมา 2018 และได้รับรางวัลชนะเลิศ เมื่อวันที่ 1 ตุลาคม พ.ศ. 2560 จากนั้นเธอได้เป็นตัวแทนผู้เข้าประกวดจากประเทศพม่าสำหรับการประกวดนางงามจักรวาล 2018 แต่ไม่ผ่านเข้ารอบ
เธอเคยทำธุรกิจเปิดร้านแว่นตาของตัวเอง รวมทั้งรับงานเป็นนางแบบไปพร้อม ๆ กับการเรียน หลังได้รับตำแหน่งมิสยูนิเวิร์สเมียนมาแล้ว นีนตเวยูอองเดินทางเข้าสู่ย่างกุ้งเพื่อเข้าทำงานในวงการบันเทิง แต่หลังการทำรัฐประหารของมี่นอองไลง์ ทำให้ความเจริญของประเทศชะงักงันลงไป จากนั้นเธอจึงเข้าไปพำนักเพื่อทำงานในกรุงเทพมหานคร ประเทศไทย ไปพร้อม ๆ กับการเรียกร้องประชาธิปไตยแก่พม่า เธอรับงานแสดงละครโทรทัศน์เรื่อง "จากเจ้าพระยาสู่อิรวดี" (2565) โดยรับบทซินซินและมาลา เธอกล่าวว่าถือเป็นผลงานการแสดงครั้งแรกของเธอ และในบทพูดมีบางส่วนที่ต้องใช้ภาษาไทยในการสื่อสาร
นอกจากภาษาพม่าและไทใหญ่ที่ต้องใช้มาตั้งแต่เด็ก นีนตเวยูอองสามารถใช้ภาษาไทยและอังกฤษได้อย่างคล่องแคล่ว โดยเธอศึกษาอย่างจริงจังด้วยเหตุผลด้านธุรกิจ จึงมีโอกาสได้ใช้ภาษาไทยบ่อยครั้ง เธอกล่าวว่าชื่นชอบอาหารไทยมากเป็นพิเศษ รวมทั้งติดตามสื่อบันเทิงของไทยอยู่บ่อย ๆ ชื่นชอบนักแสดงชาวไทยอย่าง มาริโอ้ เมาเร่อ วรัทยา นิลคูหา และพัชราภา ไชยเชื้อ
หลังการรัฐประหารในประเทศพม่า พ.ศ. 2564 นีนตเวยูอองเคลื่อนไหวต่อต้านรัฐบาลทหารพม่าผ่านสื่อโซเชียลมีเดีย เธอเข้าไปทำงานที่ประเทศไทยตั้งแต่เดือนธันวาคมเพื่อถ่ายทำละครโทรทัศน์เรื่อง "จากเจ้าพระยาสู่อิรวดี" (2565) โดยเธอให้สัมภาษณ์กับสื่อไทยเกี่ยวกับสถานการณ์บ้านเมืองของพม่า โดยกล่าวกับ "นิตยสารเวย์" ของไทยไว้ว่า "เราอยากให้ทุกคนรู้ว่า เราจะต้องใช้วิธีต่อต้านอย่างสันติ เพื่อให้คณะรัฐประหารหรืออำนาจของกองทัพจบลงที่รุ่นเรา" เธอร่วมชูสามนิ้วเพื่อทวงความยุติธรรมผ่านสื่อโซเชียลมีเดีย เช่นเดียวกับผู้มีชื่อเสียงอีกหลายคนที่เข้าร่วมกิจกรรมนี้ นอกจากนี้เธอได้ขายมงกุฎที่ได้จากการประกวดของเธอ โดยนำเงินที่ได้จากการขายบริจาคให้แก่กองทุนคณะกรรมการผู้แทนสมัชชาแห่งสหภาพ
วันที่ 3 เมษายน พ.ศ. 2564 นีนตเวยูอองพร้อมกับผู้มีชื่อเสียงอีกหลายคน ถูกสภาบริหารแห่งรัฐออกหมายจับด้วยมาตรา 505 (a) ในข้อหาต่อต้านการรัฐประหาร ด้วยการเข้าร่วมขบวนการอารยะขัดขืน และสร้างความเสียหายต่อการปกครองของรัฐด้วยการสนับสนุนคณะกรรมการผู้แทนสมัชชาแห่งสหภาพ รวมทั้งยุยงปลุกปั่นประชาชน ส่งผลให้ชาติขาดเสถียรภาพและสันติภาพ
เรื่องปรัมปราเอ็นร้อยหวาย
เอ็นร้อยหวายเป็นเรื่องเล่ามุขปาฐะที่เล่าต่อ ๆ กันมาในหมู่ชาวปาตานีว่าเป็นวิธีการหนึ่งที่ทางการสยามใช้เพื่อควบคุมและกวาดต้อนเชลยชาวปาตานีมายังกรุงรัตนโกสินทร์ โดยระบุว่าเป็นการเอาหวายมาร้อยที่เอ็นเหนือส้นเท้าของเชลย (วิธีการอื่น เช่น เจาะใบหูผูกพ่วงกัน) อย่างไรก็ตาม งานวิจัยเรื่อง "ข้อเท็จจริงเอ็นร้อยหวาย ประวัติศาสตร์บาดแผลสยาม-ปาตานี (ปัตตานี)" โดยสถาบันเอเชียศึกษา จุฬาลงกรณ์มหาวิทยาลัย เมื่อปี 2561 ระบุว่าไม่พบเรื่องดังกล่าวในเอกสารโบราณใด ๆ
สมาน อู่งามสิน ซึ่งเป็นผู้วิจัยหลัก ระบุว่าหลักฐานเท่าที่พบเป็นเอกสารในชั้นหลัง ซึ่งพบครั้งแรกในหนังสือ "ปาตานี: ประวัติศาสตร์และการเมืองในโลกมลายู" ที่เขียนโดย อารีฟีน บินจิ, อับดุลลอฮุ ลออแมน และซูฮัยมีย์ ฮิสมาแอล โดยในหนังสือดังกล่าวมีข้อความว่า "พระยากลาโหมได้นำเชลยมลายูปาตานี 400 คนลงเรือไปยังกรุงเทพฯ ระหว่างเดินทาง บางคนกระโดดจากเรือลงทะเลหลบหนี [...] ดังนั้นเพื่อไม่ให้ชาวปาตานีกระโดดเรือหนีลงทะเล ทหารสยามจึงใช้วิธีตัดหวายมาร้อยที่เอ็นเหนือส้นเท้าของเชลยเหล่านั้น ผูกพ่วงต่อกันหลายๆ คน เชลยที่เป็นหญิง ก็เอาหวายเจาะใบหู" นอกจากนี้ ชัยวัฒน์ สถาอานันท์ เสริมว่า เรื่องเล่านี้ไม่มีผู้แต่งชัดเจนด้วย จึงมีลักษณะเป็นความทรงจำร่วมทางสังคมมากกว่าเป็นเรื่องจริง ด้านสุเนตร ชุตินธรานนท์ตรวจสอบหลักฐานซึ่งเป็นภาพแกะสลักต่าง ๆ มาและสรุปว่าไม่พบว่าในเอเชียตะวันออกเฉียงใต้ไม่พบการกวาดต้อนเชลยด้วยการเจาะเอ็นร้อยหวาย
ขณะที่กำพล จำปาพันธ์ นักประวัติศาสตร์ แม้จะยอมรับว่าไม่มีเอกสารต้นฉบับยืนยันจริง แต่ได้ตั้งข้อสังเกตอยู่หลายประการ เขาชี้ว่าสมานเองก็มองว่าเรื่องเอ็นร้อยหวายใช่ว่าจะเป็นไปไม่ได้ โดยเขาสรุปไว้ว่า "การเจาะเอ็นร้อยหวายสามารถทำได้ในขอบเขตจำกัดเท่านั้นกับเชลยศึกที่เป็นคนระดับนำ ซึ่งอาจก่อการลุกขึ้นสู้และก่อความวุ่นวาย จึงพิจารณาได้ว่าเป็นแค่เพียงการลงโทษ (punishment) เป็นตัวอย่างเพื่อมิให้เชลยศึกอื่นๆ เอาเยี่ยงเอาอย่าง" กำพลตั้งข้อสังเกตว่างานวิจัยนี้ได้รับการสนับสนุนทุนวิจัยจากศูนย์อำนวยการบริหารจังหวัดชายแดนภาคใต้จำนวน 1.5 ล้านบาท
เขายกตัวอย่างวรรณกรรมเรื่อง "รำพันพิลาป" ของสุนทรภู่ (แต่งเมื่อปี 2385) ที่มีตอนหนึ่งเล่าว่าโจรสลัดมีการใช้วิธีเจาะเอ็นร้อยหวาย ซึ่งแปลว่าวิธีการดังกล่าวใช่ว่าจะไม่เคยมีการกล่าวถึง
และสุดท้ายกำพลระบุว่าถึงแม้เรื่องเอ็นร้อยหวายจะไม่จริง แต่การปฏิบัติอย่างทารุณของชาวสยามต่อชาวปาตานีอย่างอื่นก็มี เช่น ฟรานซิส ไลต์ บันทึกไว้ว่า "[ชาวปาตานี]ทั้งชายหญิง คนแก่ และเด็ก ที่ไม่ได้ทำบาปกรรม ถูกจับมัดแล้วโยนลงบนพื้นดิน แล้วขบวนช้างก็เดินเหยียบจนตาย"
มีการตั้งข้อสังเกตว่าเรื่องเล่านี้อาจทำหน้าที่เป็นเสมือนข่าวลือในการต่อสู้กับอำนาจรัฐในช่วงความไม่สงบในชายแดนภาคใต้ของประเทศไทย ในปี 2565 มีการ์ดเกม "Patani Colonial Territory" ที่นำเสนอเรื่องเอ็นร้อยหวายดังกล่าวเป็นส่วนหนึ่งของเกม จึงทำให้ถูกวิจารณ์ว่าต้องการสร้างความเกลียดชังและแตกแยก และฝ่ายความมั่นคงเข้ายึดเกมดังกล่าว
เรื่องปรัมปราวิทยาเอ็นร้อยหวาย
เบอรินเจีย
เบอรินเจีย  หรือ สะพานแผ่นดินเบริง  เป็นพื้นที่ที่ได้รับการนิยามว่าเริ่มตั้งแต่แม่น้ำลีนา ประเทศรัสเซีย ทางด้านตะวันตก ไปจนถึงแม่น้ำแมกเคนซี ประเทศแคนาดา ทางด้านตะวันออก และเริ่มตั้งแต่เส้นขนานที่ 72 องศาเหนือในทะเลชุกชีทางด้านเหนือ ไปจนถึงปลายคาบสมุทรคัมชัตคาทางด้านใต้ ครอบคลุมพื้นที่ทะเลชุกชี ทะเลเบริง ช่องแคบเบริง คาบสมุทรชุกชี คาบสมุทรคัมชัตคา อะแลสกา และยูคอนในปัจจุบัน
ในยุคก่อนประวัติศาสตร์สะพานแผ่นดินนี้เป็นสะพานแผ่นดินที่มีขนาดใหญ่มาก ในช่วงเวลาหนึ่งในยุคก่อนประวัติศาสตร์อาจกว้างถึง 1,000 กิโลเมตรและครอบคลุมพื้นที่ประมาณรัฐบริติชโคลัมเบียและรัฐแอลเบอร์ตารวมกัน (ราว 1,600,000 ตารางกิโลเมตร) ปัจจุบันมีส่วนที่หลงเหลืออยู่ของสะพานแผ่นดินเพียงเล็กน้อย เช่น หมู่เกาะไดออมีด เกาะเซนต์พอลและเกาะเซนต์จอร์จในหมู่เกาะพริบิลอฟ เกาะเซนต์ลอว์เรนซ์ เกาะเซนต์แมตทิว เกาะคิง เป็นต้น
ศัพท์ "เบอรินเจีย" เป็นศัพท์ที่เอริก ฮัลเตน นักพฤกษศาสตร์และนักชีวภูมิศาสตร์ชาวสวีเดนบัญญัติขึ้นใน ค.ศ. 1937 จากชื่อของไวทัส เบริง นักสำรวจชาวเดนมาร์ก ในยุคน้ำแข็งนั้น เบอรินเจียมีลักษณะเป็นทุ่งหญ้าสเตปป์ที่ไม่มีน้ำแข็งหรือธารน้ำแข็งปกคลุม เนื่องจากมีหิมะตกน้อย เช่นเดียวกับในไซบีเรียและทางเหนือและตะวันออกเฉียงเหนือของจีนในช่วงเวลาเดียวกัน
เชื่อกันว่ามีมนุษย์กลุ่มเล็ก ๆ ราวสองถึงสามพันคนเดินทางจากไซบีเรียตะวันออกมาถึงเบอรินเจียในช่วงยุคน้ำแข็งใหญ่สุดครั้งสุดท้าย กลายเป็นจุดเริ่มต้นการตั้งถิ่นฐานของมนุษย์ในทวีปอเมริกาในช่วง 16,500 ปีก่อน การเข้าไปตั้งถิ่งฐานน่าจะเริ่มขึ้นหลังจากที่ธารน้ำแข็งอเมริกาที่ขวางทางลงใต้ละลาย และก่อนที่แผ่นดินจะถูกตัดขาดจากการเพิ่มขึ้นของระดับน้ำทะเลในช่วง 11,000 ปีก่อน
เจ้าหญิงเทะซุพะยาจี
เจ้าหญิงเทะซุพะยาจี ( ; 5 เมษายน ค.ศ. 1923 – 31 ธันวาคม ค.ศ. 2021) หรือเป็นที่รู้จักในพระนาม เจ้าหญิงเทสซี  เป็นเจ้านายฝ่ายในชั้นพระราชนัดดาพระองค์สุดท้ายที่มีพระชนม์ชีพของราชวงศ์โก้นบอง ด้วยเป็นพระธิดาในเจ้าหญิงเมียะพะยากะเล ซึ่งเป็นพระราชธิดาของพระเจ้าสีป่อ พระมหากษัตริย์พระองค์สุดท้ายของพม่า นับเป็นเจ้านายชั้นอาวุโสของพม่า
หลังการสิ้นพระชนม์ของตอพะย่า ซึ่งเป็นพระอนุชาเมื่อ ค.ศ. 2019 เทะซุพะยาจีจึงเป็นพระราชนัดดาพระองค์สุดท้ายของพระเจ้าสีป่อที่มีพระชนม์ชีพ
เจ้าหญิงเทะซุพะยาจี ประสูติเมื่อวันที่ 5 เมษายน ค.ศ. 1923 ณ กรุงร่างกุ้ง ในช่วงเวลาที่พม่าตกเป็นของบริเตน เป็นพระธิดาของเจ้าหญิงเมียะพะยากะเล กับโกโกไนง์ พระชนนีเป็นพระราชธิดาลำดับที่สี่ของพระเจ้าสีป่อกับพระนางศุภยาลัต เทะซุพะยาจีเข้าเรียนที่โรงเรียนคาทอลิกในเมืองมะละแหม่ง และเคยทำงานอยู่ที่สถานทูตสหรัฐและออสเตรเลียในย่างกุ้ง
เจ้าหญิงเทะซุพะยาจีตอบรับข้อเสนอที่จะทรงหมั้นหมายกับพระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระเชษฐาในพระบาทสมเด็จพระมหาภูมิพลอดุลยเดชมหาราช บรมนาถบพิตร ทำให้เกิดการคาดเดาไปอย่างแพร่หลายว่าพระมหากษัตริย์ไทยพระองค์นี้จะเป็นพระสวามีในอนาคตของพระองค์ และพระองค์จะได้ขึ้นเป็นพระราชินีไทย นอกจากนี้เทะซุพะยาจีและสมาชิกพระราชวงศ์มีความพยายามอย่างยิ่งในการอัญเชิญพระบรมศพของพระเจ้าสีป่อกลับพม่า
เจ้าหญิงเทะซุพะยาจีเสกสมรสกับมองมองคีน เชื้อพระวงศ์มอญ เมื่อ ค.ศ. 1943 เขาเป็นหลานชายของบามอ และเป็นพี่น้องกับขิ่นจี ภรรยาของตอพะย่าจี พระอนุชา ทั้งสองมีบุตรด้วยกันห้าคน เป็นชายสามคน และหญิงสองคน มองมองคีนเสียชีวิตที่ร่างกุ้งใน ค.ศ. 1984
เจ้าหญิงเทะซุพะยาจีสิ้นพระชนม์ลงเมื่อวันที่ 31 ธันวาคม ค.ศ. 2021 ณ พุทธารามแห่งหนึ่งในย่างกุ้ง ขณะพระชันษาได้ 98 ปี พิธีปลงพระศพถูกจัดขึ้นที่สุสานเหย่เวในย่างกุ้ง เมื่อวันที่ 2 มกราคม ค.ศ. 2022 ในเวลานั้น พระองค์มีพระนัดดา 20 คน และพระปนัดดาอีก 17 คนที่ยังมีชีวิตอยู่
ทิน มอง จี
สะพานแผ่นดินเบริงเจีย
สะพานแผ่นดินเบริง
สโมสรฟุตซอลบางกอกซิตี้
อาดัมในทัศนะของศาสนาอิสลาม
อาดัม  เชื่อกันว่าเป็นมนุษย์คนแรกบนโลก และเป็นนบีคนแรก (, "นะบี") ของอิสลาม ชาวมุสลิมมองบทบาทของอาดัมในฐานะบิดาของเผ่าพันธุ์มนุษย์ด้วยความเคารพ และเรียกภรรยาของท่านว่า ฮะวาอ์ (, ฮะวาอ์) ในฐานะ "มารดาของมนุษยชาติ" ชาวมุสลิมมองว่าอาดัมเป็นมุสลิมคนแรก ดังที่อัลกุรอาน กล่าวว่าบรรดานบีประกาศความเชื่อเดียวกันของศาสนาอิสลาม (, การยอมจำนนต่อพระเจ้า )
ตามความเชื่อของอิสลาม พระเจ้าทรงสร้างอาดัมขึ้นจากดินของโลกและประทานชีวิตให้ พระเจ้าทรงให้อาดัมอยู่ในสวนสวรรค์ หลังจากที่อาดัมทำผิดพลาดโดยการกินต้นไม้ต้องห้าม ท่านถูกส่งลงมายังโลก แต่ท่านได้รับการอภัยหลังจากกล่าวดุอาอ์ที่พระเจ้าสอนท่านโดยเฉพาะ เรื่องนี้ถูกมองว่าเป็นทั้งเรื่องจริงในหมู่ชาวมุสลิม เช่นเดียวกับการเปรียบเทียบความสัมพันธ์ของมนุษย์ที่มีต่อพระเจ้า อิสลามไม่จำเป็นต้องยึดติดกับลัทธิการสร้างโลกที่ใหม่ และถือกันโดยทั่วไปว่าสิ่งมีชีวิตบนโลกมีมาก่อนอาดัมในรูปของญิน (ผี) และสิ่งมีชีวิตอื่น ๆ
กุรอาน, ฮะดีษ และเรื่องเล่า.
อัลกุรอานและฮะดีษให้เรื่องราวเกี่ยวกับการสร้างและการทำผิดของนบีอาดัม ด้วยการตีความของอะฮ์ลิสซุนนะฮ์ วัลญะมาอะฮ์ สามารถอธิบาย ("ตัฟซีร") ต่อไปนี้ อัลลอฮ์สร้างอาดัมตามคัมภีร์กุรอานจากโคลนหรือดินเหนียวและหายใจเอาวิญญาณของเขา ("รูห์") เข้าไปในตัวเขา ฮะดีษเพิ่มเติมว่าเขาได้รับการตั้งชื่อว่าอาดัมตามดินเหนียวที่พระองค์ทรงสร้างท่านขึ้นหรือผิวหนัง ("อะดิม") ของแผ่นดิน ผู้รายงานบางคนรายงานว่าพระเจ้าส่งทูตแห่งความตายมารวบรวมฝุ่นดินจากโลก สีผิวที่แตกต่างกันของผู้คนเป็นผลมาจากสีของดินที่ใช้ในการสร้างอดัม ดินมีส่วนทำให้เกิดแนวคิดที่ว่าโลกมีทั้งคนดีและคนไม่ดีและทุกสิ่งที่อยู่ระหว่างนั้น ฮะดีษบันทึกในเศาะฮีฮ์ อัลบุคอรี ที่รายงานโดยอะบูฮุร็อยเราะฮ์กล่าวว่า อาดัมถูกสร้างให้สูง 60 ศอก (ประมาณ 30 เมตร) และผู้คนในสวรรค์จะดูเหมือนอาดัม
ตามคัมภีร์อัลกุรอาน เมื่อพระเจ้าแจ้งทูตสวรรค์ว่าพระองค์กำลังจะวางตัวแทนบนแผ่นดิน พวกมลาอิกะฮ์ตั้งคำถามว่าเหตุใดพระเจ้าจึงกำหนดให้มีมนุษย์ที่ก่อให้เกิดการหลั่งเลือดและความเสียหาย พระเจ้าจึงสอน "ชื่อของทุกสิ่ง" ให้แก่อาดัม และเรียกทูตสวรรค์ให้มารวมตัวกันต่อหน้าอาดัมเพื่อแสดงให้พวกเขาเห็นว่าทูตสวรรค์รู้เพียง "บันทึกสิ่งที่พระองค์สอนเรา" แต่อาดัมสามารถบอกชื่อทั้งหมดได้ พระเจ้าสั่งให้เหล่าทูตสวรรค์สุญูด (ก้มกราบ) ต่อหน้าอาดัม ซึ่งทั้งหมดในหมู่พวกเขาเชื่อฟังยกเว้นอิบลีส (ลูซิเฟอร์) ผู้ซึ่งอ้างว่า: "ข้าดีกว่าเขา พระองค์สร้างข้าด้วยไฟในขณะที่เขาสร้างจากดิน" การไม่เชื่อฟังคำสั่งของพระเจ้าตามด้วยการกล่าวหาว่าพระเจ้าอยุติธรรม ทำให้เขาหลุดจากพระเจ้า' :"และดูเถิด เรากล่าวแก่มลาอิกะฮ์ว่า "จงกราบอาดัม" และพวกเขาก็ก้มลงกราบ อิบลีสไม่เป็นเช่นนั้น เขาปฏิเสธและหยิ่งยโส เขากลายเป็นกลุ่มผู้ปฏิเสธศรัทธา" (กุรอาน 2:34)
อาดัมและภรรยานิรนามของเขา (ผู้คนเรียกนางว่า "ฮะวาอ์") ในสวนสวรรค์ ในการตีความของสุนนะห์ตามรายงานในคัมภีร์ไบเบิล ("อิสรออีลลิยาต") กล่าวกันว่าเมื่ออาดัมนอนหลับ อัลลอฮ์ทรงนำกระดูกซี่โครงจากเขาและจากนั้นพระองค์ทรงสร้างฮะวาอ์ ในขณะที่การสร้างอาดัมและฮะวาอ์ถูกอ้างถึงในอัลกุรอาน แต่วิธีการสร้างที่แน่นอนไม่ได้ระบุไว้ อัลลอฮ์บอกพวกเขาว่าพวกเขามีอิสระที่จะเพลิดเพลินกับผลของมัน ยกเว้นที่จะไม่เข้าใกล้ "ต้นไม้แห่งความเป็นอมตะ" แต่ชัยฏอน (ซาตาน) สามารถโน้มน้าวให้พวกเขาลิ้มรสมันได้: "มันกล่าวว่า "อัลลอฮ์ของพวกเจ้าห้ามต้นไม้นี้แก่พวกเจ้าเพียงเพื่อป้องกันไม่ให้พวกเจ้ากลายเป็นทูตสวรรค์หรือผู้เป็นอมตะ" (กุรอาน 7:21) ดังนั้นพระเจ้าจึงส่งอาดัมและภรรยาของเขามายังโลก ที่นั่นพวกเขาถูกตัดสินให้ "มีชีวิตอยู่และตาย" แต่ยินดีที่จะให้อภัยพวกเขา เมื่ออาดัมถูกขับออกจากสวนสวรรค์ อาดัมหันไปหาอัลลอฮ์และร้องขอการให้อภัย ดังนั้นจึงไม่มีหลักคำสอนเรื่องบาปดั้งเดิมในเทววิทยาอิสลาม และลูก ๆ ทุกคนของเขาก็ไม่ได้ถือบาปของอาดัม
ใน "กิศ็อศุล อัมบิยาอ์" (เรื่องเล่าบรรดานบี) อาดัมและฮะวาอ์ถูกทิ้งให้ห่างไกลกัน ดังนั้นพวกเขาจึงต้องค้นหากันและกันและในที่สุดก็พบกันที่ภูเขาอาราฟัต ฮะดีษกล่าวว่าเมื่ออาดัมอยู่บนโลก บางครั้งอัลลอฮ์ทรงส่งญิบรีลสอนเขาถึงวิธีเพาะเมล็ดพืชและอบขนมปัง นี่จะกลายเป็นแนวทางของลูกหลานของอาดัมทุกคน อาดัมมีชีวิตอยู่ประมาณ 1,000 ปี แม้ว่านี่จะเป็นหัวข้อถกเถียง มนุษยชาติคงได้เรียนรู้ทุกอย่างจากอดัม ท่านเป็นคนแรกที่เรียนรู้การปลูก เก็บเกี่ยว และอบ รวมทั้งเป็นคนแรกที่ได้รับแจ้งวิธีกลับใจและวิธีฝังศพคนอย่างถูกต้อง นักวิชาการบางคนยังกล่าวด้วยว่าพระเจ้าทรงเปิดเผยข้อจำกัดด้านอาหารและตัวอักษรต่าง ๆ แก่อาดัมด้วย ท่านได้รับการแต่งตั้งให้เป็นนบีคนแรก
การได้ยาเกินขนาด
โปโลน้ำในเอเชียนเกมส์ 1951
อาร์เอนเอนำรหัส
2018 NXT Year-End Awards
สโมสรฟุตบอลมหาวิทยาลัยปทุมธานี
สโมสรฟุตบอลมหาวิทยาลัยปทุมธานี เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดพระนครศรีอยุธยา ปัจจุบันเล่นในไทยลีก 3 โซนภาคตะวันตก
ฮุสซามุดดีน อัลญัรรอฮี
ฮุสซามุดดีน อัลญัรรอฮี (; เสียชีวิต ค.ศ. 1202) เป็นเอมีร์และแพทย์ส่วนตัวของเศาะลาฮุดดีน ผู้ก่อตั้งราชวงศ์อัยยูบีและกลายเป็นผู้นำมุสลิมคนสำคัญในช่วงครูเสด เนื่องจากผลงานด้านการแพทย์จำนวนมาก ทำให้ฮุสซามได้รับตำแหน่ง "ญัรรอห์ (") หมายถึง "ผู้ให้การรักษา" หรือ "ศัลยแพทย์" ในภาษาอาหรับ
ถึงแม้ว่าจะไม่ทราบวันเกิดอย่างแน่ชัด แต่ฮุสซามทำงานในช่วงคริสต์ศตวรรษที่ 12 เขาจัดตั้ง"ซาวิยะฮ์"ที่เน้นด้านศูฟีที่มีชื่อว่า "Zawiya Jarrahiyya" ในเยรูซาเลม ฮุสซามถูกฝังใต้พื้นดินของสำนักที่ปัจจุบันอยู่ในย่านอัชชัยค์ญัรรอห์ เยรูซาเลมตะวันออก ซึ่งเป็นสถานที่ที่ได้นำชื่อของเขามาใช้ ใน ค.ศ. 1202 มีการสร้างสุสานบนที่ฝังศพ และภายหลังกลายเป็นสถานที่สำคัญของมุสลิมสายรหัสยลัทธิและผู้เยี่ยมชม
เทศบาลตำบลสูงเนิน
แนวร่วมแห่งความหวัง
นูห์
โนอาห์ หรือที่เรียกกันว่า นูห์  ได้รับการยอมรับในศาสนาอิสลาม ว่าเป็นนบีและเราะสูลของอัลลอฮ์ เขาเป็นหนึ่งในอูลูลอัซม์ ภารกิจของนบีนูห์คือการเตือนผู้คนของเขาซึ่งจมอยู่ในความเลวทรามและบาป อัลลอฮ์ทรงกำชับนบีนูห์ให้มีหน้าที่ประกาศแก่ผู้คนของพระองค์ โดยทรงแนะนำให้พวกเขาละทิ้งการบูชารูปเคารพและนมัสการอัลลอฮ์องค์เดียวและดำเนินชีวิตที่ดีและบริสุทธิ์ แม้ว่าท่านจะประกาศหลักธรรมของพระเจ้าด้วยความกระตือรือร้น แต่ผู้คนของท่านก็ปฏิเสธที่จะแก้ไขวิถีทางของตน ซึ่งนำไปสู่น้ำท่วมโลกครั้งใหญ่ ในนักวิชาการของอิสลาม เป็นที่ถกเถียงกันว่าน้ำท่วมครั้งใหญ่เป็นระดับโลกหรือระดับท้องถิ่น การเทศนาและการเผยพระวจนะของนบีนูห์ยาวนานถึง 950 ปีตามคัมภีร์อัลกุรอาน
ภารกิจของนบีนูห์มีลักษณะสองลักษณะ: ท่านต้องเตือนผู้คนของท่าน ขอให้พวกเขาเรียกร้องให้กลับใจ และในขณะเดียวกัน ท่านต้องเทศนาเกี่ยวกับพระเมตตาและการให้อภัยของอัลลอฮ์ โดยสัญญากับพวกเขาถึงข่าวดีที่พระเจ้าจะทรงจัดเตรียมให้หากพวกเขาดำเนินชีวิตอย่างชอบธรรม การอ้างอิงถึงนบีนูห์กระจายอยู่ทั่วอัลกุรอาน และยังมีซูเราะฮ์ซึ่งเป็นชื่อของท่าน
ในกุรอาน.
คำสรรเสริญ.
คัมภีร์กุรอานระบุว่านบีนูห์ได้รับการวะฮีย์จากอัลลอฮ์ เช่นเดียวกับบรรดานบีคนอื่นๆ เช่น อิบรอฮีม (อับราฮัม) อิสมาอีล (อิชมาเอล) อิสหาก (อิสอัค) ยะอ์กูบ (ยาโคบ) อีซา (เยซูคริสต์) อิลยาส (เอลียาห์) อัยยูบ (โยบ) ฮารูน (อาโรน) ยูนุส (โยนาห์) ดาวูด (ดาวิด) และมุฮัมมัดและว่าเขาเป็นศาสนทูตที่ซื่อสัตย์ นบีนูห์มีความเชื่ออย่างแน่วแน่ในเอกภาพของพระเจ้า และประกาศอิสลาม (ตามตัวอักษร "การยอมจำนน" หมายถึงการยอมจำนนต่อพระเจ้า)
ท่านเตือนผู้คนอย่างต่อเนื่องถึงหายนะอันเจ็บปวดที่กำลังจะมาถึง และขอให้พวกเขายอมรับพระเจ้าองค์เดียวแทนการบูชารูปเคารพเช่น วัดด์, สุวาอ์, ยะฆูษ, ยะอูกและนัสร์ เรียกร้องผู้คนให้มาเคารพสักการะอัลลอฮ์ และกล่าวว่าไม่มีใครสามารถช่วยพวกเขาได้นอกจากอัลลอฮ์ พระองค์ตรัสว่าเวลาแห่งน้ำท่วมได้กำหนดไว้แล้ว ไม่อาจรอช้าได้ และประชาชนต้องยอมจำนนต่อพระเจ้า
อัลลอฮ์ทรงบัญชานบีนูห์ให้ต่อเรือ และขณะที่เขากำลังต่อเรือ หัวหน้าเผ่าเดินผ่านเขาไปและเยาะเย้ยเขา เมื่อเสร็จสิ้น เรือจะเต็มไปด้วยสัตว์ทุกตัว และครอบครัวของท่านเอง และกลุ่มผู้เชื่อที่ยอมจำนนต่อพระเจ้า ผู้คนที่ปฏิเสธสารของนบีนูห์ รวมทั้งบุตรชายคนหนึ่งของเขาเองจมน้ำตาย  สถานที่จอดสุดท้ายของเรือถูกเรียกว่า "อัลญูดีย์"
ตามศาสนาอิสลามท่านเป็นนบีที่ถูกส่งมาเพื่อเตือนมนุษยชาติในแทบนั้นและกลุ่มชนของท่านให้เปลี่ยนแนวทางของพวกเขา เขาประกาศศาสนามานานกว่า 950 ปี วรรณกรรมอิสลามเล่าว่าในยุคของอาดัมผู้ชายและผู้หญิงจำนวนมากยังคงปฏิบัติตามคำสอนดั้งเดิมของอาดัม โดยบูชา พระเจ้าเพียงพระองค์เดียวและคงไว้ซึ่งความชอบธรรม ในบรรดาลูกหลานของอาดัมมีชายผู้กล้าหาญและเคร่งศาสนามากมาย เป็นที่รักและนับถืออย่างมากจากชุมชนของตน นักตัฟซีร บรรยายต่อไปว่า เมื่อผู้อาวุโสเหล่านี้เสียชีวิต ผู้คนต่างรู้สึกโศกเศร้าอย่างใหญ่หลวง และบางคนรู้สึกว่าถูกกระตุ้นเตือนให้สร้างรูปปั้นของคนเหล่านี้เพื่อระลึกถึงพวกเขา จากนั้นค่อย ๆ ผ่านไปหลายชั่วอายุคนโดยลืมไปว่ารูปปั้นดังกล่าวมีไว้เพื่ออะไรและเริ่มบูชามัน (ในขณะที่ชัยฏอน(ซาตาน) หลอกคนแต่ละรุ่นอย่างช้า ๆ ) พร้อมกับรูปเคารพ อื่น ๆ อีก มากมาย เพื่อนำทางผู้คนพระเจ้าได้แต่งตั้งนบีนูห์ให้มีหน้าที่เป็นผู้เผยพระวจนะคนต่อไปของมนุษยชาติ
คำเผยแพร่.
ตามความเชื่อของอิสลาม โนอาห์เริ่มเทศนากับคนของเขาทั้งทางวาจาและแบบอย่าง เขาจะสรรเสริญพระเจ้าอย่างสม่ำเสมอและกระตุ้นให้คนของเขาทำเช่นเดียวกัน โดยเตือนเผ่าของเขาถึงการลงโทษที่พวกเขาจะต้องเผชิญหากพวกเขาไม่แก้ไขวิถีทางที่โง่เขลาของพวกเขา อัลกุรอานกล่าวว่า โนอาห์บอกผู้คนของเขาซ้ำๆ ว่า:ในช่วงต้น ไม่กี่คนรู้สึกประทับใจกับคำพูดของนบีนูห์ แต่ผู้ที่ร่ำรวยและมีอำนาจของกลุ่มชนปฏิเสธที่จะได้ยินการเผยแพร่ของท่าน ผู้ปฏิเสธในเวลานั้นถูกกระตุ้นให้กบฏด้วยแรงจูงใจชั่วร้ายต่างๆ ประการแรก พวกเขาอิจฉาและริษยาผู้ชายที่เหนือกว่าพวกเขาอย่างมาก ประการที่สอง ผู้คนไม่สนใจผู้ที่อ่อนแอและต่ำต้อย ซึ่งมักจะเหนือกว่าทางสติปัญญา ศีลธรรม และจิตวิญญาณ ความเย่อหยิ่งทำให้พวกเขาหยิ่งผยองและเย้ยหยันทุกคนที่รู้สึกว่าต่ำต้อยกว่าพวกเขา พูดว่า "เราจะเชื่อท่านไหม ในเมื่อคนที่ติดตามท่านคือผู้ที่ต่ำต้อยที่สุด" นบีนูห์ตอบว่า: "การตัดสินของพวกเขาขึ้นอยู่กับพระเจ้าของข้าเท่านั้น หากพวกท่านสามารถรับรู้ได้" เมื่อนบีนูห์ประกาศความเชื่อของพระเจ้าแก่พวกเขา สิ่งที่พวกเขาทำคือด่าทอศาสนทูต และถือว่าคำเตือนทั้งหมดเป็นเรื่องโกหก จากนั้นท่านได้อธิบายข้อความนี้ในเชิงลึกยิ่งขึ้น เพื่อให้มั่นใจว่าไม่ใช่สาส์นแห่งการทำลายล้าง แต่เป็นสาส์นด้วยพระเมตตาจากอัลลอฮ์ และการกระทำของพวกเขาจะนำไปสู่การทำลายล้างหากพวกเขาไม่ยอมรับ ศรัทธา. ท่านถามพวกเขาว่าเหตุใดพวกเขาจึงไม่ยอมรับสิ่งที่จะเป็นประโยชน์ต่อพวกเขาในอนาคตอันใกล้ นบีนูห์เดินต่อไปและบอกกลุ่มชนของเขาว่าท่านไม่ขอรางวัลจากพวกเขา โดยบอกพวกเขาว่ารางวัลเดียวของเขาจะมาจากพระเจ้า แต่คนของเขาขู่ว่าเขาจะถูกขว้างด้วยก้อนหิน
ถูกต่อว่า.